**2016/2017**

**Nastava u ovoj školskoj godini započela je 5. rujna 2016. Upisano je 389 učenika u 22 razredna odjela i jedan posebni odjela. Realizacija je u potpunosti ostvarena i to od I-IV:**

**Broj učenika: na početku školske godine 389(411) učenika**

**– na kraju nastavne godine 381 (407) učenika:**

**191 dječak i 190 djevojčica u 22 razredna odjela ( 1 posebni odjel)**

**Izostali su ukupno 22 562 nastavnih sati –59.06 po učeniku( 56.8, 52.35) :**

**- opravdano 22 525 nastavnih sati -58.96 po učeniku ( 56.45, 52.07 ) što je više po**

**učeniku od maximuma**

**- neopravdano 32 nastavna sata – 0.08 po god.)**

**Uspjeh: Srednja ocjena učenika od I. do VIII. razreda je 4.27 (4.28, 4.30)**

**Odličan uspjeh postiglo je 193 učenika - 50.52% (51.11%. 49.14%)**

**– pohvaljuje se 139 učenika – 36.38% (36.36%)**

**Od toga je uspjeh 5.0 postiglo 94 učenika – 24.61 % (24.57%, 23.21%)**

**Dvoje učenika – 0.52% (0.98%, 0.74%) predlaže se za nagradu za uspjeh 5.0 od I. do VIII. razreda.**

**Vrlo dobar uspjeh postiglo je 134 učenika – 35.07% ( 35.13%, 35.06%) +6 poslije dop.rada – 36.75%**

**Dobar uspjeh postiglo je 38 učenika - 9.95% (13.26%, 12.84%) + 4 poslije dop.rada – 11.02%**

**Dovoljan uspjeh postigao je 0 učenik – (0.25%)**

**Negativnim ocjenama je ocijenjeno 16 učenika 4.19% (0.74%)**

* **3 učenika prelazi u sljedeći razred - 0.78% (0.25%,) u razrednoj nastavi**
* **13 učenika je pohađalo dopunski rad – 10 je pozitivno ocijenjeno**

**- 3 učenika se upućuje na popravni ispit – 0.78%**

**Po Rješenjima Ureda državne uprave o primjerenom obliku odgoja i obrazovanja**

**školsku godinu je završilo 22 učenika – 5.76 % (6.63%, 5.68%):**

**Po čl. 8. Pravilnika – 4 učenika – 1.05 % (0.98%, 0.74%) u posebnom odjelu, po posebnim programima,**

**Po čl. 6. Pravilnika 11 učenika – 2.88% (3.68%, 4.94%) po prilagođenim sadržajima**

**Po čl. 5. Pravilnika 7 učenika – 1.83% (1.96%, 1.73%) individualizirani pristup**

**Za 5 učenika - 1.31% - postupci utvrđivanja primjerenog oblika odgoja i obrazovanja su**

**okončani i čekaju se Rješenja**

**Za 2 učenika 0.52% učenika u razrednoj nastavi predlaže se postupak utvrđivanja**

**primjerenog oblika odgoja i obrazovanja.**

**Pedagoške mjere zbog povreda dužnosti izrečene su za 7 učenika – 1.83% (2.46%, 1.98%)**

**Aktivnosti u ovoj školskoj godini;**

**-PROJEKT:POSJET UČENIKA OSMIH RAZREDA VUKOVARU od 6. rujna do8 rujna. 2017.**

**-Tjedan cjeloživotnog učenja u našoj škol-**ponedjeljak, 26. rujna

**Igre mozgalice (radionica za učenike 5. – 8. Razreda.**UTORAK, 27. rujna

**Čitanje i učenje kroz igru i zabavu**

**(radionica za učenike 1. – 4. razreda)**

SRIJEDA, 28. rujna

**Kviz Ulovi znanje! (za učenike 5. – 8. razreda)**

ČETVRTAK, 29. rujna

**Dođi na dramske igre!**

**(radionica za učenike 1. – 4. razreda)**

PETAK, 30. rujna

**Kako uspješno učiti?**

**(radionica za učenike 5. – 8. razreda)**

**Tjedan cjeloživotnog učenja nacionalna je obrazovna kampanja, čiji je cilj podizanje svijesti o važnosti učenja i obrazovanja.**

**U našoj je školi kroz brojne aktivnosti sudjelovalo *više od 100 učenika***!

* **U školi smo obilježili** **DJEČJI TJEDAN (3. - 9. listopada 2016. g.)**
* **Kao i svake godine i ovog smo listopada u našoj školi obilježili Dane kruha i zahvalnosti za plodove zemlje. Ovog  21. listopada od ranog jutra školom su se širili mirisi kruha, peciva, kolača i plodova zemlje.  
  Župnik fra Ivan  je molitvom i Božjom riječju zazvao Božji blagoslov na sve donesene darove. Upriličena je izložba kruha i plodova zemlje.**
* **Dana 31.10 Učenici 2. A i 2. C pod vodstvom učiteljice Jarmila i Kristine odradili su terensku nastavu u Javnoj vatrogasnoj postrojbi Ilok!**
* **Slovenčina moja, literarno–recitacijsko-dramska smotra na slovačkom jeziku okuplja i predstavlja stvaralaštvo učenika osnovnih i srednjih škola u Republici Hrvatskoj koja uče slovački jezik po modelu C. Slovački jezik se u Hrvatskoj ove školske godine uči na 14 osnovnih, 3 područne i 2 srednje škole. Ove je godine domaćin smotre Slovenčina moja Osnovna škola Julija Benešića u Iloku, a održana je 12. studenoga u prostorima Slovačkog doma u organizaciji Slovačkog centra za kulturu Našice, Osnovne škole Julija Benešića i Matice slovačke Ilok.**
* **Županijsko natjecanje u crosu-15.studenog 2016. Održan je kros u Vinkovcima gdje su sudjelovali i naši učenici te postigli zavidne rezultate. U utrci djevojčice 5-6 razred učenica Ivana Bošnjak osvojila je treće mjesto.**

**Učenik Antonio Bošnjak u utrci dječaci 7-8 razred osvojio je prvo mjesto. Mentor učenika nastavnik Marko Kunac.**

**-Povodom nadolazećeg obilježavanja „Dana sjećanja na žrtvu Vukovara 1991. godine„ učenici od 1. do 4. razreda sa svojim učiteljicama i učiteljima odali su počast svim žrtvama Vukovara.**

* **8.11.2016. 2.c razred priključio se projektu pod nazivom  '30 DANA BEZ ZADAĆE'.**
* **Učenici naše škole od prvog do četvrtog razreda sudjelovali su u bogatom programu koji su im pripremili sudionici programa "Poštujte naše znakove".Tako je i apel" POŠTUJTE NAŠE ZNAKOVE" ušao u naše svakodnevne razgovore kad želimo ukratko ukazati na potreban oprez koji se očekuje ne samo od djece, ne samo od vozača, već od svakog sudionika u prometu**.
* **Izašao novi broj školskih novina**
* **23. prosinca kao i svake godine završili smo polugodište tradicionalnom Božićnom priredbom. Učenici izvođači uveli su nas u božićno raspoloženje pjesmom, predstavama i recitacijama.**
* **Drugo obrazovno razdoblje počinje u ponedjeljak, 16.siječnja 2017.god.**
* **Povodom obilježavanja globalnog Dana sigurnijeg interneta 7. veljače, učenici petih razreda naše škole  sudjelovali su na  edukaciji  za  sigurniju i odgovorniju upotrebu tehnologije i mobilnih uređaja, posebno među djecom i mladima.**
* **Učenici naše škole obilježili su 100 dan škole.**
* **Ove godine smo obnovili i našu zbornicu**
* **Priključili smo se ovom hvalevrijednom projektu i uskoro ćemo organizirati izvannastavnu aktivnost koja će našim učenicima otvoriti vrata novih tehnologija.BBC micro:bit je uzbudljiva nova tehnologija koju su razvili BBC, Microsoft i drugi partneri upravo s ciljem masovne uključenosti učenika osnovnih škola u programiranje**
* **Naša se škola priključila po treći put matematičkom natjecanju „Klokan bez granica“ koje je ove godine održano u četvrtak, 23. ožujka s početkom u 12:30 sati. Na natjecanje je prijavljeno 58 učenika škole, a natjecanju je pristupio 51 učenik i to u slijedećim skupinama: PČELICE (učenici drugih razreda) = 17 učenika, LEPTIRIĆI (učenici trećih razreda) = 7 učenika,  ECOLIER (učenici četvrtih i petih razreda) = 16**

**učenika, BENJAMIN (učenici šestih i sedmih razreda) = 9 učenika i CADET (učenici osmih razreda) = 2 učenika.**

* **U sklopu projekta VSŽ Obrazovanje bez teškoća: implementacija usluge pomoćnika u nastavi u svrhu osiguravanja jednakih obrazovnih mogućnosti za svu djecu proveli smo likovnu radionicu.**
* **U organizaciji likovnog natječaja Tradicija i suvremenost - Zaštita prirodnog okoliša i biološke raznolikosti u likovnom izričaju djece sudjelovali su i učenici naše škole.**

**Na izložbi su izloženi radovi naših učenica iz šestog razreda: Tamara Mudroch, Ivana Bošnjak i Barbara Paponja.**

**Učenik Marko Roso 8. b pohvaljen je za orginalni likovni rad te je pozvan na uručenje Pohvalnice u subotu 20. svibnja 2017. u 12 sati u Muzej Mimara Zagreb.**

* **Europski tjedan obilježen je danas u Iloku od 10 do 12 sati na Trgu sv. Ivana Kapistrana oslikavanjem gradskih trgova i ulica djece vrtićke dobi i prvih razreda osnovne škole**
* **Dolaskom proljeća  učenici naše škole Julija Benešića sa svojim su učiteljicama izašli u školsko dvorište i krenuli s uređenjem cvjetnjaka.**
* **Državna uprava za zaštitu i spašavanje Županijsko povjerenstvo je, od 161 prijavljenog rada, izabralo 3 najbolja prema kategorijama koje su bile navedene u Natječaju.  U skupini likovnih radova učenika od 1. do 4. razreda osnovne škole nagrađen je i rad naše učenice 2. razreda, Klare Papak koji je rađen na temu Prirodne katastrofe.**
* **KROS „MEMORIJAL 12 REDARSTVENIKA“ U utorak, 2. svibnja 2017.  na stadionu HNK Cibalia u Vinkovcima održan 24. kros "Memorijal 12 redarstvenika"!Naša učenica Ivana Bošnjak osvojila je 3 mjesto.**
* **Dana 29.05.2017 učenici i nastavnici naše škole su se okupili pred školom u 8 sati, pa su  se zajedno spustili kod Donjeg parka gdje se održavao KROS povodom dana sporta. Prvo su se natjecali učenici i učenice od prvog do četvrtog razreda, a zatim učenici od petog do osmog razreda. Nakon što su sve utrke završile u najboljem mogućem redu i uz veliki trud svih sudionika druženje se nastavilo u donjem parku uz glazbu i roštilj koji su pripremili nastavnici i zaposlenici OŠ Julija Benešića.**
* **Provedba pratećih mjera u okviru Sheme školskog voća i povrća održana je u našoj školi u četvrtak 24 svibnja 2017.s učenicima trećih  razreda.. Predavanje i ocjenjivanje ,kušanje jabuka objašnjavala je Božica Dolić-Kraljević.(savjetodavna služba)**
* **U petak 9. lipnja 2017. godine, u 12 sati, po prvi puta je održan biciklistički ispit u Osnovnoj školi u Iloku, u cilju dobivanje vozačke dozvole za bicikl te vožnje po javnoj cesti, bez pratnje starije osobe od 16 godina. Nakon pripreme prometnog poligona, na nogometnom igralištu, ispred Osnovne škole Ilok, djeca su pristupila pismenom dijelu biciklističkog ispita, koji se odvijao u informatičkoj učionici.**

- **U Iloku su se u subotu 10. lipnja 2017. okupili vjeroučitelji osnovnih i srednjih škola na području Đakovačko-osječke nadbiskupije na duhovno-rekreativni susret - Dan vjeroučitelja. Predstojnice Nadbiskupijskog katehetskog ureda Teute Rezo, sve prisutne je pozdravio i nadbiskup metropolit Đuro Hranić. Okupljeni su potom posjetili crkvu sv. Ivana Kapistrana u Iloku, gdje ih je dočekao fra Ivan Utješinović te vjeroučitelje upoznao s poviješću crkve i životom svetog Ivana Kapistrana.**

**-Na kraju nastavne godine, kao i uvijek, održana je svečana završna priredba na kojoj su djeca kroz igru,  ples i pjesmu pokazala svoje umijeće i znanje.**

**Još jedan vrlo uspješan naraštaj osmaša dobio je svoje posljednje svjedodžbe u našoj školi. Riječ je o učenicima koji su svojim vrijednim radom i uspjesima, duhovitošću i vedrinom svima ostali u lijepom sjećanju.**

**Ravnatelj: Miroslav Bošnjak**